Kristið friðarstarf og friðarguðfræði . Kirkjur til móts við réttlátan frið ! Útdráttur Nýlegt framlag Alkirkjuráðsins til friðarguðfræði kristinna kirkna er í kastljósi þessarar greinar . Greinin skiptist í tvo hluta . Í þeim fyrri er sjónum beint að átaksverkefni Alkirkju-ráðsins á árabilinu 2001 – 2010 : Áratugur til að sigrast á ofbeldi : Kirkjur til móts við sátt og frið . Í síðari hlutanum er fjallað um afurð átaksverkefnisins en þar er átt við ritið Handbók um réttlátan frið ( Just Peace Companion á frummálinu ) sem Alkirkjuráðið gaf út 2012 . Það nýja í þessari bók er að Alkirkjuráðið hafnar hinni aldagömlu , kristnu heimspeki - og trúarhefð þar sem stríð hefur verið réttlætt að sérstökum skilyrðum uppfylltum . Í stað þessarar hefðar kemur róttæk friðarhyggja þar sem litið er svo á að friður sé hið sanna og rétta verkefni kirknanna . Réttlæti og friður heyra þá náið saman og þess þarf að gæta í öllu starfi kirkjunnar , ekki síst meðal barna og unglinga . Friðaruppbygging og friðaruppeldi eru þar með ekki átaksverkefni heldur eilíft og sístætt verkefni kirknanna .